OpenLLM-France/wikimedia huggingface dataset:
# Verge

«Verge» té aquests significats:
* Verge persona que conserva la virginitat
* Verge (astrologia), sisè signe del zodíac i ocupa el Sol entre el 23 d'agost i el 22 de setembre
* Verge Maria
* Verge vestal
* Verge A, galàxia el·líptica gegant a la constel·lació de la Verge
* Constel·lació de la Verge, constel·lació del Zodíac
* Cúmul de la Verge, cúmul de galàxies a uns 20 milions de parsecs de la Terra
* Supercúmul de la Verge
* Sainte-Verge
Viccionari
# Reno FC

El Reno FC és un club de futbol jamaicà de la ciutat de Savanna-la-Mar.

## Palmarès

* Lliga jamaicana de futbol:
** 1990, 1991, 1995
* Copa jamaicana de futbol:
** 1995, 1996

## Futbolistes destacats

* Aaron Lawrence
* O'Brian Woodbine

## Referències

* ↑ «Jamaica - List of Champions». RSSSF. [Consulta: 9 febrer 2019].
* ↑ «Jamaica - List of Cup Winners». RSSSF. [Consulta: 9 febrer 2019].

## Enllaços externs

* Perfil a Golocaljamaica Arxivat 2007-12-27 a Wayback Machine.
# Amizmiz

Amizmiz (en àrab أمزميز, Amizmīz; en amazic ⴰⵎⵥⵎⵉⵥ) és un municipi rural de la província d'Al Haouz, a la regió de Marràqueix-Safi, al Marroc. Segons el cens de 2014 tenia una població total de 14.364 persones. La majoria de la població són amazics chleuh de parla chelja. Es troba a 50 kilòmetres de Marràqueix.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].

## Enllaços externs

* Fotos/mapes d'Amizmiz en un web amazic. Arxivat 2006-07-18 a Wayback Machine.
* Excursions culturals a Amizmiz.
* Web oficial del Festival d'Amizmiz.
* (àrab) Web d'Amizmiz. Arxivat 2011-04-24 a Wayback Machine.
# Diabolik (pel·lícula de 2021)

Diabolik és una pel·lícula policíaca d'acció italiana de 2021 dirigida pels germans Manetti i basada en la sèrie de còmics homònima. El 14 d'octubre de 2022 es va estrenar el doblatge al català a vuit sales de cinema amb la distribució de Flins & Pinículas.
És la segona adaptació cinematogràfica de Diabolik, després de Diabolik de Mario Bava el 1968. Una seqüela titulada Diabolik - Ginko all'attacco! es va estrenar el 2022.
Originalment, s'havia d'estrenar als cinemes el 31 de desembre de 2020, es va ajornar al 16 de desembre de 2021 a causa de la pandèmia de la COVID-19 a Itàlia.

## Sinopsi

Diabolik és un lladre amb milers de disfresses i de trucs. Gràcies a les màscares especials, és una mena de camaleó capaç de mimetitzar-se com vol i d’escapar dels adversaris fins i tot en les situacions més perilloses.

## Repartiment

* Luca Marinelli com a Diabolik
* Miriam Leone com a Eva Kant
* Valerio Mastandrea com l'inspector Ginko
* Alessandro Roja com a Giorgio Caron
* Serena Rossi com a Elisabeth Gay
* Luca Di Giovanni com a Roberto, el cambrer
* Vanessa Scalera com el secretari d'en Caron
* Roberto Citran com el gerent de l'hotel
* Antonino Iuorio com el vigilant de la presó
* Daniela Piperno com el banquer
* Pier Giorgio Bellocchio com l'oficial Palmer
* Guglielmo Favilla com l'oficial Florian
* Urbano Barberini com a Duncan
* Giovanni Calcagno com el bomber
* Davide Devenuto com l'inspector Driskell
* Stefano Pesce com el fiscal
* Massimo Triggiani com l'advocat de Diabolik
* Claudia Gerini com a Sra. Morel

## Referències

* 1 2 3 «Martin Eden's lead will suit up in leather for a Diabolik remake». , 09-10-2019 [Consulta: 2 novembre 2020].
* 1 2 «Diabolik con Luca Marinelli in sale il 31 dicembre» (en italià). ANSA, 01-09-2020 [Consulta: 2 novembre 2020].
* ↑ «Diabolik». ésAdir. [Consulta: 1r octubre 2022].
* ↑ Diabolik a la Base de dades de cinema en català
* 1 2 «'Diabolik' s'estrena aquest divendres en català». Generalitat de Catalunya. [Consulta: 14 octubre 2022].
* ↑ «Rimandata l'uscita del film di Diabolik». Comicus, 14-12-2020. Arxivat de l'original el 6 gener 2021. [Consulta: 14 desembre 2020].
* ↑ , 29-04-2021 [Consulta: 21 juny 2021].
* ↑ «Miriam Leone è una sexy e sensuale Eva Kant sul set di 'Diabolik'» (en italià). , 11-10-2019 [Consulta: 2 novembre 2020].
* 1 2 3 4 Matteo Rossini «Diabolik, la nuova locandina del film con Luca Marinelli e Miriam Leone». , 26-10-2020 [Consulta: 2 novembre 2020].

## Enllaços externs

* Tràiler en català
* Diabolik a Goita què fan, ara!
# Dannemarie (Doubs)

Dannemarie és un municipi francès situat al departament del Doubs i a la regió de Borgonya - Franc Comtat. L'any 2007 tenia 101 habitants.

## Demografia
### Població

El 2007 la població de fet de Dannemarie era de 101 persones. Hi havia 48 famílies de les quals 11 eren unipersonals (7 homes vivint sols i 4 dones vivint soles), 22 parelles sense fills i 15 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 50 habitatges, 43 eren l'habitatge principal de la família, 5 eren segones residències i 2 estaven desocupats. 43 eren cases i 7 eren apartaments. Dels 43 habitatges principals, 34 estaven ocupats pels seus propietaris i 9 estaven llogats i ocupats pels llogaters; 2 tenien dues cambres, 10 en tenien tres, 12 en tenien quatre i 19 en tenien cinc o més. 38 habitatges disposaven pel capbaix d'una plaça de pàrquing. A 23 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Dannemarie el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 4 |
| 8 | 65 a 69 | 4 |
| 4 | 60 a 64 | 4 |
| 0 | 55 a 59 | 0 |
| 12 | 50 a 54 | 4 |
| 0 | 45 a 49 | 8 |
| 4 | 40 a 44 | 4 |
| 4 | 35 a 39 | 0 |
| 0 | 30 a 34 | 0 |
| 4 | 25 a 29 | 0 |
| 8 | 20 a 24 | 0 |
| 4 | 15 a 19 | 8 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 62 persones, 47 eren actives i 15 eren inactives. De les 47 persones actives 40 estaven ocupades (21 homes i 19 dones) i 7 estaven aturades (5 homes i 2 dones). De les 15 persones inactives 8 estaven jubilades i 7 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era una fusteria.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Dannemarie a l'INSEE.
* Évolution et structure de la population Fitxa amb el detall de dades de Dannemarie a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Camí de Riudoms a Castellvell

El Camí de Riudoms a Castellvell és un camí que travessa per una part del terme de Reus al Baix Camp.
És un antic camí de ferradura, ara convertit en molts trams en pista asfaltada, que unia les poblacions de Riudoms i Castellvell. Entra al terme de Reus per la partida del Roquís i de seguida troba el camí del Roquís formant els Quatre Camins. Quan està a punt de travessar el barranc de Pedret es perd, vora el Mas de les Ànimes. Reapareix al nord de la carretera d'Alcolea o de Falset i agafant la direcció nord-est s'encreua amb el camí del Mas de Gassot i més enllà, amb el de la Pedrera del Coubi, uns quatre-cents metres al sud dels Cinc Camins. Travessa dos petits barrancons que conflueixen al barranc de la Buada i arriba al poble de Castellvell. El camí seguia antigament des de Castellvell cap a La Selva del Camp.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 495. ISBN 8486387655.
# Visayas Occidentals

Les Visayas Occidentals (en filipí Kanlurang Kabisayaan, en anglès Western Visayas) són una regió de les Filipines, designada com a Regió VI. La regió està situada a la part occidental del grup de les Visayas. Consisteix en sis províncies: Aklan, Antique, Capiz, Guimaras, Iloilo i Negros Occidental, a més de les ciutats independents de Bacolod i Iloilo, que és la capital regional.
La superfície de la regió és de 20.614 km². Segons el cens de 2007, té una població de 6.843.643 habitants, sent la quarta més poblada de les 17 regions del país.

## Províncies i ciutats independents

La regió de les Visayas Occidentals està composta per 6 províncies i 2 ciutats independents:
| Província/Ciutat | Capital | Població (2007) | Àrea (km²) | Densitat de població (per km²) |
| Prov. d'Aklan | Kalibo | 495.122 | 1.821,4 | 271,8 |
| Prov. d'Antique | San Jose de Buenavista | 515.265 | 2.729,2 | 188,8 |
| Prov. de Capiz | Roxas | 701.664 | 2.594,6 | 270,4 |
| Prov. de Guimaras | Jordan | 151.238 | 604,6 | 250,2 |
| Prov. d'Iloilo | Iloilo | 1.691.878 | 4.829,1 | 350,3 |
| Prov. de Negros Occidental | Bacolod | 2.370.269 | 7.802,5 | 303,8 |
| Ciutat de Bacolod | — | 499.497 | 162,67 | 3.070,6 |
| Ciutat d'Iloilo | — | 418.710 | 70,2 | 5.962,0 |
| Visayas Occidentals | Iloilo | 6.843.643 | 20.614,4 | 332,0 |
Tot i que Bacolod és sovint agrupada dins de la província de Negros Occidental i Iloilo és inclosa dins de la província homònima amb finalitats estadístiques per l'Oficina Nacional d'Estadística, com a ciutats altament urbanitzades són administrativament independents de les seves respectives províncies.
# Alice Duer Miller

Alice Duer Miller (Nova York, Estats Units, 28 de juny de 1874-ídem, 22 d'agost de 1942) fou una escriptora nord-americana l'obra poètica de la qual influí en l'opinió política. Els seus versos feministes causaren impacte entre les sufragistes, i la seua obra The White Cliffs (Els penya-segats blancs) incitaren el govern a entrar en la Segona Guerra Mundial.
Una altra de les seues obres, Gowns by Roberta, la dugueren a Broadway el 1933 amb el títol de Roberta, i dos anys després es realitzà una pel·lícula del mateix nom.

## Referències

* ↑ Jones, Robert F. "The King of the Alley": William Duer; Politician, Entrepreneur, and Speculator, 1768–1799.
# Amk

Amk (o al-Amk) és una plana al·luvial de Turquia a la part sud-est del país, al nord-est d'Antioquia. La major part de la plana està ocupada per un llac amb maresmes conegut tradicionalment com a Buhayrat Antakiya (Llac d'Antioquia) i també Buhayrat Yaghra (turc Ak Deniz).
El regne d'Unki (Unqi) al segle ix aC va tenir el seu centre en aquesta zona.
En època clàssica fou coneguda com a Amykès pedion i s'hi van lliurar diverses batalles.
Fou després també teatre de combats entre àrabs i romans d'Orient, i va quedar en poder d'aquestos el 969; diverses fortaleses la protegien de la resta de Síria: Artah, Imm, Harim i Tizin. Fou reconquerida pels seljúcides el 1084 i recuperada pels croats el 1098. La va conquerir finalment l'aiúbida Nur al-Din després de la batalla de Yaghra (1149) localitat al nord del llac. Sota els mamelucs fou inclosa en la província d'Alep i hi va restar agregada en el període otomà.
El francesos la van dominar del 1920 al 1939 quan fou cedida a Turquia amb la resta del sandjak de Hatay (Alexandreta). La principal ciutat és Reyhanlı, a l'est del llac.

## Referències

* Streck, M. «ʿAmḳ». Encyclopaedia of Islam, First Edition (1913-1936)., 2012. 21 de març de 2012 <http://referenceworks.brillonline.com/entries/encyclopaedia-of-islam-1/amk-SIM_0736>
# Deluxe Paint

Deluxe Paint (DPaint) és un editor de mapes de bits creat per Dan Silva per a Electronic Arts (EA). La versió original fou creada per als ordinadors Commodore Amiga i va ser presentada en novembre de 1985. Més tard va ser portat a altres plataformes, però on més èxit va obtindre és en els ordinadors Amiga.
El Deluxe Paint es va crear com a ferramenta de desenvolupament interna anomenada Prism, utilitzada per EA. Quan Silva hi va afegir més i més característiques, va començar a obtenir un programari cada vegada més comercial.
Ràpidament el programa va ser utilitzat per més i més usuaris d'Amiga i Commodore International, va signar un acord amb EA per a incorporar el programa (i les seues versions posteriors 2,3,4 i 5) en tots els Amiga eixits de fàbrica. Aquest acord va estar en vigor fins a la fallida de Commodore en 1994.
Amb el Deluxe Paint, EA va introduir l'estàndard ILBM per a gràfics. Fou usat en Amiga, però no va obtindre acceptació a altres plataformes.
La versió DOS va ser utilitzada per Lucasarts per a realitzar els gràfics per a les seues aventures gràfiques, per exemple Monkey Island.

## Referències

* ↑ «The Amiga Museum » Deluxe Paint». [Consulta: 8 octubre 2020].
# Dannes

Dannes és un municipi francès situat al departament del Pas de Calais i a la regió dels Alts de França. El 2021 tenia 1.323 habitants.

## Referències

* ↑ «Populations légales 2021» (en francès). INSEE, 28-12-2023. [Consulta: 27 gener 2024].
# Campionat del món de ciclocròs amateur

El Campionat del món de ciclocròs amateur va ser una de les curses ciclistes que foraren part dels Campionats del món de ciclocròs entre 1967 i 1993. La cursa era organitzada per la Unió Ciclista Internacional i es disputà anualment en un país diferent al final de la temporada de ciclocròs.

## Palmarès

| Any | Or | Plata | Bronze |
| 1967 | Michel Pelchat | Julien Van Den Haesevelde | Peter Frischknecht |
| 1968 | Roger De Vlaeminck | Peter Frischknecht | Cock Van Der Hulst |
| 1969 | René De Clercq | Roger De Vlaeminck | Robert Vermeire |
| 1970 | Robert Vermeire | José María Basualdo | Norbert Dedeckere |
| 1971 | Robert Vermeire | Dieter Uebing | Jacques Spetgens |
| 1972 | Norbert Dedeckere | Milos Fisera | Wolfgang Renner |
| 1973 | Klaus-Peter Thaler | Robert Vermeire | Ekkehard Teichreber |
| 1974 | Robert Vermeire | Klaus-Peter Thaler | Ekkehard Teichreber |
| 1975 | Robert Vermeire | Klaus-Peter Thaler | Gerrit Scheffer |
| 1976 | Klaus-Peter Thaler | Robert Vermeire | Ekkehard Teichreber |
| 1977 | Robert Vermeire | Ekkehard Teichreber | Voitek Cervinek |
| 1978 | Roland Liboton | Gilles Blaser | Karl-Heinz Helbling |
| 1979 | Vito Di Tano | Hennie Stamsnijder | Ueli Müller |
| 1980 | Fritz Saladin | Andrzej Makowski | Grzegorz Jaroszewski |
| 1981 | Milos Fisera | Grzegorz Jaroszewski | Paul De Brauwer |
| 1982 | Milos Fisera | Radomir Šimůnek | Ueli Mülleruwer |
| 1983 | Radomir Simunek | Werner Van Der Fraenen | Petr Klouček |
| 1984 | Radomir Simunek | Miroslav Kvasnicka | Frank van Bakel |
| 1985 | Mike Kluge | Beat Schumacher | Bruno D'Arsie |
| 1986 | Vito Di Tano | Ivan Messelis | Ludo De Rey |
| 1987 | Mike Kluge | František Klouček | Roman Kreuziger |
| 1988 | Karel Camrda | Roger Honegger | Henrik Djernis |
| 1989 | Ondrej Glazja | Radomir Simunek | Roger Honegge |
| 1990 | Andreas Büsser | Miroslav Kvasnicka | Thomas Frischknecht |
| 1991 | Thomas Frischknecht | Henrik Djernis | Daniele Pontoni |
| 1992 | Daniele Pontoni | Dieter Runkel | Thomas Frischknecht |
| 1993 | Henrik Djernis | Ralph Berner | Daniele Pontoni |

## Medaller

| Posició | País | Or | Plata | Bronze | Total |
| 1 | Bèlgica | 9 | 6 | 4 | 19 |
| 2 | Txecoslovàquia | 6 | 6 | 3 | 12 |
| 3 | Alemanya | 4 | 5 | 4 | 13 |
| 4 | Suïssa | 3 | 5 | 8 | 16 |
| 5 | Itàlia | 3 | 0 | 2 | 5 |
| 6 | Dinamarca | 1 | 1 | 1 | 3 |
| 7 | França | 1 | 0 | 0 | 1 |
| 8 | Polònia | 0 | 2 | 1 | 3 |
| 9 | Països Baixos | 0 | 1 | 4 | 5 |
| 10 | Espanya | 0 | 1 | 0 | 1 |
| Total | Total | 27 | 27 | 27 | 81 |

## Enllaços externs

* Championnats du Monde de cyclo-cross amateur a memoire-du-cyclisme.eu
* Web de l'UCI
# Joan de Jerusalem

Joan de Jerusalem és el nom dels següents personatges:
* Joan de Jerusalem (escriptor), escriptor eclesiàstic romà d'Orient que va escriure sobre la controvèrsia iconoclasta
* Joan I de Jerusalem, patriarca de Jerusalem (117-?)
* Joan II de Jerusalem (1259 o 1267 - Nicòsia, 1285) rei de Jerusalem i de Xipre
* Joan II de Jerusalem (patriarca), patriarca de Jerusalem (386-417)
* Joan III de Jerusalem, patriarca de Jerusalem (516-524)
* Joan IV de Jerusalem, patriarca de Jerusalem (575-594)
* Joan V de Jerusalem, patriarca de Jerusalem (706-735)
* Joan VI de Jerusalem, patriarca de Jerusalem (838-842)
* Joan VII de Jerusalem, patriarca de Jerusalem (964-966)
* Joan VIII de Jerusalem, patriarca de Jerusalem (1106-1156)
* Joan IX de Jerusalem, patriarca de Jerusalem (1156-1166)
# Ris

«Ris o RIS» té aquests significats:
* Ris o fil de ris, tipus de fil amb forma de rissos, bagues o anelletes fet de cotó, que s'utilitza en un segon ordit per al teixit de ris o rus
* Ris (nàutica), tros de corda prima que passat per l'ullet fet a expressament a les veles serveix per lligar-ne una part disminuint-ne la seva superfície
* Toponímia:
** Ris (Als Pirineus), municipi al departament dels Alts Pirineus (regió d'Occitània, França)
** Ris (Puèi Domat), municipi al departament del Puèi Domat (regió d'Alvèrnia-Roine-Alps, França)
** Ris-Orangis, municipi al departament d'Essonne (regió d'Illa de França)
** Cantó de Ris-Orangis, cantó francès del departament d'Essonne
* Miscel·lània:
** Hans Ris (1914 - 2004), citòleg nord-americà i un pioner de la microscòpia electrònica
** RIS o sistema d'informació radiològica, aplicació informàtica utilitzada per departaments de radiologia per emmagatzemar, manipular i distribuir
** RIS o reestenosi intrastent, estenosi en un stent.
** RIS Científica, sèrie de televisió coproduïda per Videomedia i la cadena espanyola Telecinco i emesa per aquesta inspirada en la producció estatunidenca CSI
# Amitàon

Segons la mitologia grega, Amitàon (en grec antic Ἀμυθάων) va ser un heroi, fill de Creteu, rei de Iolcos, i de Tiro.
Casat amb Idòmene, fou pare de Biant, Eòlia i Melamp.

## Referències

* ↑ «Perseus Search Results». [Consulta: 21 juny 2021].
* ↑ Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 18. ISBN 8429741461.
# Dil·lènides

Dillenidae és una subclasse de plantes dicotiledònies amb l'únic requeriment d'incloure-hi la família Dilleniaceae. Es caracteritzen pel fet de tenir flors cícliques amb desdoblament centrífug; corol·la gairebé sempre dialipètala (de vegades simpètala i apètales).
El fa servir el sistema Cronquistde classificació de les plantes. En la seva versió de 1981 la circumscripció era:
El grup és polifilètic El sistema de classificació APG II no usa noms botànics formals per sobre del rang Ordre però assigna aquestes plantes en els clades asterids i rosids.
# Juan Antonio Morales Abrisqueta

Juan Antonio Morales Abrisqueta, més conegut com a Juanan Morales (Bilbao, 18 d'abril de 1969), és un exjugador de bàsquet basc, actual president del Club Joventut de Badalona.

## Carrera esportiva

Debuta molt jove amb el primer equip del Joventut, i el seu potencial físic fa que ràpidament cridi l'atenció i sigui seleccionat per jugar el torneig preolímpic en el qual té una actuació molt destacada. Va jugar amb el l'equip badaloní des del seu debut fins a l'any 1994. Aquesta va ser l'època daurada de l'equip verd-i-negre durant la qual va aconseguir dues lligues consecutives i una lliga europea. L'equip de Badalona va entrar en declivi econòmic i Juanan Morales va fitxar pel Reial Madrid, on jugaria dues temporades. Després d'aquests dos anys i amb l'aplicació de la sentència Bosman al món del bàsquet, se li van obrir les portes d'Europa i va marxar a la lliga grega, on va jugar tres anys en el PAOK Salònica BC amb una temporada intermèdia en què va tornar al TAU, de la lliga ACB. Les seves últimes temporades les va jugar a Itàlia amb el Basket Rimini i amb l'equip grec de l'Olympiacos BC.
El 25 d'abril de 2017 va ser nomenat president del Club Joventut de Badalona en una junta general d'accionistes, substituint a Jordi Villacampa.

### Palmarès

Durant la seva estada a Badalona com a jugador va guanyar una Lliga Europea (1993-1994), una Copa Korac (1989-1990), dues lligues ACB consecutives (1991 i 1992), un Campionat d'Espanya Júnior (1988-1989) i dues Copes Príncep d'Astúries (1988-1989 i 1990-1991). Amb el Reial Madrid va guanyar la temporada 1996-97 una Eurocopa (l'antiga Recopa d'Europa) i amb el PAOK Salònica una Copa de Grècia l'any 1999.

### Selecció espanyola

Amb la selecció espanyola, a més de l'esmentat preolímpic, va jugar el Campionat d'Europa de 1989 i el de Campionat d'Europa de 1993. Prèviament, va aconseguir la medalla de plata en l'Eurobasket Juvenil de 1985, la medalla d'or del Campionat del Món sub22 celebrat el 1989 a Andorra i la medalla de plata del Mundobasket sub-22 de 1990.

## Referències

* ↑ «Juanan Morales, nuevo presidente del Joventut de Badalona» (en castellà). acb.com. Arxivat de l'original el 2017-04-27. [Consulta: 26 abril 2017].
# Visayas Orientals

Les Visayas Orientals (en waray-waray Sinirangan nga Kabisay-an, en filipí Silangang Kabisayaan, en anglès Eastern Visayas) són una regió de les Filipines, designada com a Regió VIII. La regió està situada a la part oriental del grup de les Visayas, i no té fronteres terrestres amb cap altra regió. Les illes principals de la regió són Leyte, Samar i Biliran. Les Visayes Orientals agrupen sis províncies (Biliran, Leyte, Leyte Meridional, Samar, Samar Septentrional i Samar Oriental) i dues ciutats independents (Ormoc i Tacloban). La ciutat de Tacloban és la capital regional.
La superfície de la regió és de 23.230 km². Segons el cens de 2007, té una població de 3.915.140 habitants.

## Províncies

La regió de les Visayas Orientals està composta per 6 províncies i 2 ciutats independents:
| Província | Capital | Població (2007) | Àrea (km²) | Densitat de població (per km²) |
| Prov. de Biliran | Naval | 150.031 | 536,0 | 279,9 |
| Prov. de Leyte | Tacloban | 1.327.491 | 5.699,7 | 232,9 |
| Prov. de Leyte Meridional | Maasin | 390.847 | 1.797,2 | 217,5 |
| Prov. de Samar | Catbalogan | 695.149 | 6.048,0 | 114,9 |
| Prov. de Samar Oriental | Borongan | 405.114 | 4.640,7 | 87,3 |
| Prov. de Samar Septentrional | Catarman | 549.759 | 3.692,9 | 148,9 |
| Ciutat d'Ormoc | — | 178.605 | 613,6 | 291,1 |
| Ciutat de Tacloban | — | 218.144 | 201,7 | 1.081,4 |
| Visayas Orientals | Tacloban | 3.915.140 | 23.230,0 | 168,5 |
Tot i que l'Oficina Nacional d'Estadística, amb finalitats estadístiques, agrupa les ciutats d'Ormoc i Tacloban dins de la província de Leyte, són administrativament independents de les seves províncies; Ormoc per ser una ciutat autònoma i Tacloban per ser una ciutat altament urbanitzada.
# Risa Niigaki

Risa Niigaki (en Kanji 新垣里沙, Niigaki Risa), ídol japonesa i membre de la banda Morning Musume.

## Història

Risa Niigaki és l'actual sublíder del grup Morning Musume i pertany a 5th generation junt amb Ai Takahashi, Asami Konno i Makoto Ogawa. El primer single en què va participar va ser "Mr. Moonlight ~Ai no BIG BAND~".
Al març del 2006, va formar part de l'equip "Metro Rabbits H.P".
L'any 2007 Risa va substituir a Nozomi Tsuji, per posar-li la veu a Athena de l'anime "Robby & Kerobby".

## Participació a Hello! Project
### Grups

* Morning Musume (2001-present)

### Subgrups

* Tanpopo (2002)
* Morning Musume Sakura Gumi (2003-2004)
* Morning Musume Tanjou 10nen Kinentai (2007)
* Athena & Robikerottsu (2007-)

### Grups Shuffle

* Happy 7 (2002)
* 7AIR (2003)
* H.P All Stars (2004)

### Altres

* Pocky Girls (2002)
* Metro Rabbits H.P (2006-)

## Enllaços externs

* Pàgina d'una fan(castellà)
* Pàgina d'una fan on pots trobar tots el photobooks de Risa, i les millors fotos